Donald Duck & Co

Donald Duck & Co er et ukentlig norsk tegneserieblad med et figurgalleri fra Walt Disneys univers, særlig kretsen rundt Donald Duck og andre beboere i Andeby. Bladet ble lansert i 1948 og ble etter hvert tidenes mest populære tegneseriehefte i Norge. 

Bladet utkom månedlig de første årene og ukentlig fra september 1958. Fra nyåret 2015 kommer bladet annenhver uke i løssalg i butikk, mens de som abonnerer fremdeles får bladet ukentlig.http://www.vg.no/rampelys/slutt-for-donald-som-ukeblad/a/23362904/

Bladet distribueres nå av danske Egmont Hjemmet Mortensen. Hovedredaktør er Marius Molaug. Ansvarlig utgiver er Anita R. Tveten.

Viktige tegneserieforfattere som har hatt bidragene sine på trykk i Donald Duck & Co er klassikerne Carl Barks og Don Rosa. Andre sentrale historieskapere er Carlo Gentina, Arild Midthun, Víctor José Arriagada Ríos (Vicar), Kari Korhonen, Maya Åstrup, Jaakko Seppälä, Mau Heymans, Kirsten de Graaff, Sune Troelstrup, Carmen Pérez, Daniel Branca (Branca) med flere.

 Historie 
Det første Donald-heftet i Norge kom ut i desember 1948. Forsiden er blant de mest kjente motivene i norsk populærkultur, og viser Al Taliaferros Donald med hevet pekefinger foran Carl Barks' Ole, Dole og Doffen på rød bakgrunn. På grunn av papirrasjoneringen i etterkant av andre verdenskrig var heftet på bare 20 sider, og kun halvparten i farger. Bladet inneholdt blant annet Barks' historie om Donald i det frivillige brannvesen. Prisen på den første utgaven var 50 øre, og det ble en umiddelbar salgssuksess. Originalutgaven er i dag verdt godt over  kroner om den er i god stand, og er et ettertraktet samlerobjekt.

I 1950 hadde bladet økt til 36 sider, og slik var det frem til 1990. Da økte det til 40 sider, og senere på 1990-tallet til 48 og 64. I 2003 kom det med 68 sider. For å feire «60 år i Norge» hadde bladet i 2008 100 sider. I 2009 ble sidetallet redusert til 52. 

Så kom bladet Donald Duck Ekstra og deretter Donald Duck Junior.

Oversetterne, Helene C. Kløvstad og senere Vivi Aagaard, har vært viktige for bladet. Som lærerinner lånte de respektabilitet til oversettelsene av de amerikanske seriene. Første norske tegner var Alf Næsheim med «Automatmysteriet» (Næsheims manuskript, november 1968) og  «Manko i regnskapet» (Ernst Gervins manuskript, januar 1969). Tekstingen i bladet var satt med store bokstaver frem til 1973. Senere ble det små bokstaver.

I 1998 startet gjenutgivelser av de gamle bladene under tittelen De komplette årgangene. Første bind omfattet bladene fra 1948 og 1949. Deretter kom hele 1950-årgangen i en bok. Fra 1951 kom det bare bøker med forskjellige deler av årgangene.

I 1950 startet Walt Disneys seriehefter å komme ut.

Opplag
Bladet har vært en av Europas største kommersielle tegneseriesuksesser, og et av Norges mest solgte tidsskrifter. I 1972, året før «donaldisme»-boka  kom ut, var opplaget i første halvår på 176 750. I toppårene 1979 og 1986 var bladet oppe i 250 000 ukentlige eksemplarer. På 1990-tallet begynte opplaget å falle en del og etter tusenårsskiftet ble fallet stort. For eksempel var opplaget på  eksemplarer i 1995,Ånden som går i motbakke  drøyt 160 000 i 2000 og  i 2015.Magasin og ukeblad: Kjendispressen stuper videre, nisjer, livsstil og trender gjør det bedre. I takt med nedgangen i salget har prisen på bladet med årene økt i langt større grad enn hva inflasjonen skulle tilsi.Donald Duck holder fast på guttene Prisen på Donald Duck var i 1964 1 krone, i 2012 var den 39 kroner. Hadde prisen fulgt den generelle prisstigningen, burde bladet ha kostet omtrent 10 kroner.

I 2009 ble det forbigått av PondusJohannessen, Janne: «Børskvakk for Donald-utgiver», Dagens Næringsliv. Sist sett 7. juli 2010. og mistet dermed sin posisjon som Norges mest populære tegneserie. Av de  var nesten 60 prosent abonnenter, og 70 prosent av bladets lesere var over elleve år.Hagen, Anders: «Vil styrke Donalds posisjon» , Dagens Næringsliv. Sist sett 7. juli 2010. Sistnevnte kan tyde på en fallende interesse for bladet blant barn. Tall fra 2009 viser i tillegg at det har vært en global nedgang i salget av tegneserier.Dagens Næringsliv - Serier trekker ned ( 24.07.2010  -  Side: 85) «Den negative utviklingen i tegneseriemarkedet er global og ikke kun svensk. Forlagsdirektør Jonas Behrendt i Schibsted liker ikke utviklingen. I det siste har vi sett en dramatisk reduksjon i salget av tegneserier, sier han. Forlagsdirektøren ser den samme utviklingen i Norge og er ikke spesielt positiv med tanke på fremtiden». 

Bekreftede netto opplagstall, etter 2005 fra Mediebedriftenes Landsforening:MBLs nettsider
1982: 236 619
1983: 237 794
1984: 239 253
1985: 247 079
1986: 252 275
1987: 243 034
1988: 230 000
1989: 219 346
1990: 217 364
1991: 211 002
1992: 196 577
1993: 194 000
1994: 189 000
1995: 182 000
1996: 167 000
1997: 174 792
1998: 171 681
1999: 173 733
2000: 163 915VG - Bare Donald er større (14.11.2000)
2001: 151 977
2002: 144 214
2003: 137 999
2004: 130 000Lavere salg for Donald - Serienett  
2005: 122 326
2006: 117 926
2007: 111 367
2008: 99 216
2009: 87 449
2010: 72 454
2011: 68 235
2012: 60 326
2013: 49 222
2014: 42 772
2015: 36 280
2016: 35 049
2017: 31 824
2018: 28 759
2019: 26 208
2020: 25 139
2021: 24 683
2022: 20 565
2023: 17 164
2024: 14 351 Utviklingen i opplag fra 2005.

Priser
Prisen på Donald-blader, noen utvalgte år siden 1948.Serieantikvariatet

1948: 50 øre
1955: 90 øre
1960: 1 kr
1965: 1,50
1970: 1,80 
1975: 2,75 
1980: 4,25
1985: 6,70
1990: 10,50
1995: 14,502000: 20,00
2005: 27:50
2010: 35,90
2015: 41,90
2020: 54,90
2021: 56,90
2022: 58,90

Bilag
I 2012 ble det utgitt et såkalt talentbilag som trykket tegneseriestriper til 11 ungdommer.«Kvakkulerer, Kenneth!»

Se også
Liste over tegneserieblader utgitt i Norge
Donald pocket
Donald.no

 Referanser 

Litteratur
Jon Gisle:  Donaldismen. Et muntert-vitenskapelig studie over Donald Duck og hans verden, Oslo: Gyldendal, 1973

 Eksterne lenker 
Donald Duck & Cos offisielle hjemmesider. Siden drives av Egmont Kids Media Nordic AS.
Donald Duck & Co i Inducks
Donald-lenker
Oversikt over utgivelser

Kategori:Disney-tegneserier
Kategori:Tegneserieutgivelser
Kategori:Norske ukeblader
Kategori:Publikasjoner etablert i 1948